《题茅山》
宋代·陈辅

积金峰顶作屏遮，宝阁横空叠彩霞。
鹤驾往来茅许宅，龙軿交会郭杨家。
洞天有望人如玉，尘世休观事若麻。
我是方台旧僚友，盍寻归路种云芽。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。